Downloaded from YTS.BZ
Official YIFY movies site: YTS.BZ
Dette er en sand historie.
Jade, gå i gang med toiletterne. Joselyn, tager du æg -
- dej, burgerbøffer og McMuffins ud af fryseren?
Jeg kommer, når jeg har tændt det hele.
Godmorgen, venner.
Nej, nej. I skal ikke være bange. Bare gør, som jeg siger -
- så sker der ikke noget med nogen. Se nu her. Jeg tager det ned.
Nu siger jeg høfligt og muntert "godmorgen", og så gentager I det.
- Godmorgen. - Nej... Duane.
Efter at jeg har sagt det. Sådan fungerer det.
- Godmorgen, venner. - Godmorgen.
Ja, perfekt. Jeg siger, hvad I skal gøre, og så gør I det.
Tag jeres frakker på igen.
Duane, tag din frakke.
Tag din frakke.
Jeg har ikke nogen.
Har du ikke nogen frakke? Hvorfor i alverden har du ikke det?
Jeg har bare glemt den.
Nå, men så kommer du bare til at fryse lidt i dag. Kom så.
Værsgo. Damerne først.
Hør her. I dør ikke herinde.
Jeg ringer til politiet, og så lukker de jer ud.
I får nok en fridag.
Lad nu være. Hold op med at se sådan på mig.
Duane, hold så op.
Det er din egen skyld.
- Det er koldt. - Mener du det?
For hulen! Hvem er dum nok til ikke at tage frakke på på arbejde?
- Er du nu glad? - Jeg fryser om ørerne.
Det er nu, I forhåbentlig spekulerer på -
- hvordan en flink fyr som mig blev kriminel.
Hallo? Er den tændt?
Hallo?
Kom nu, Duane.
Godmorgen. Velkommen til McDonald's. Hæng lige på.
Hvad fanden, Duane?!
Det er ikke mine forældres skyld. Jeg havde en god barndom.
Jeg var bare ikke god i skolen eller til at opføre mig pænt.
Men jeg var god til visse ting, der var guld værd for militæret.
Men efter at jeg blev hjemsendt -
- vidste jeg ikke, hvor jeg hørte til, eller hvad jeg skulle -
- eller hvordan jeg gav mine børn det, andre børn havde.
Så jeg traf nogle dårlige valg, der fjernede nogle andre valg.
Og de dårlige valg begyndte for to år siden -
- til min datters seksårsfødselsdag.
Og så et stort ønske!
Et til. Ønskede du noget? Hvad ønskede du dig?
- En cykel. - En cykel?
Den kan nok ikke være i æsken her, men... flå papiret af!
Hvad synes du? Fedt, ikke? Det er mit gamle Meccano-sæt.
Pak det ud. Der er 200 dele.
Der er motorer, gear, remskiver, hjul, lys, kontakter.
Vi kan bygge næsten alt med det.
Alt det, du drømmer om, kan vi bygge, os to.
Hvad siger du til det?
Kan man bygge en cykel med det?
Ja...
Tænk, at ham, jeg kendte fra 82., ikke engang har råd til en cykel.
Hvordan kan du klare dig så godt?
Jeg har lige skaffet to japanere pas til fem kilo stykket.
- 5000 for et falsk pas? - Nej, ægte pas.
- Kan jeg hjælpe med det? - Nej, for helvede. Gu kan du ej.
Er du sindssyg? Du skal fandengaleme ikke hjælpe mig.
Og vi ved jo, at det at gøre tingene rigtigt ikke er din superkraft.
Ja, ja.
Hvad er min superkraft så?
- Hvad er den haveslanges kapacitet? - 45 liter i minuttet.
Hvor mange huse er der i gaden?
- 28. - Hvor mange har skorstene og garager?
- Hvor mange bruger varmepumpe? - Skal jeg sælge varmeanlæg?
- Nej, jeg prøver at sige noget. - Så sig det.
Iagttagelse. Detaljer.
Du ser ting, andre ikke ser. Du har gang i et lille røntgensyn.
Tror du, de sendte dig til Centralamerika, fordi du skyder godt?
Nej, det var på grund af det, du ser.
Hvis jeg havde din hjerne, ville jeg sgu styre hele verden.
Du er den klogeste dumme nigga, jeg har mødt. Det er sgu vildt nok.
Du behøver ikke fylde vand i bassinet. De hopper ikke i. Det er pissekoldt.
Mor spørger nok om fødselsdagsfesten. Vi gjorde da vores bedste, ikke?
Vi må hellere lade være med at tale om bassinet.
- Det er forsøget, der tæller, ikke? - Mor!
- Hej. Hvordan gik festen? - Alle gjorde deres bedste.
Er du klar til din anden fest?
Hej.
Hvordan går det? Må jeg lige tale med dig? Meget hurtigt.
Jeg ved godt, det har været en svær tid, og at vi ikke har det, vi har brug for -
- og det er min skyld, og det står jeg ved, okay?
Men nu har jeg fundet ud af det. Jeg skal bare bruge min superkraft...
- Din superkraft? - Ja.
- Jeg kan ikke mere. - Hold nu op.
Farvel.
- Okay, Banantrold. - Sig farvel.
Jeg elsker dig!
Vent, vent...!
Jeg forstår godt, hun grinede ad mig -
- og syntes, jeg var latterlig.
Men der var ting, hun ikke vidste om mig.
Ting, der ikke var så sjove.
Steve vidste, hvad jeg var i stand til. Jeg ser faktisk ting, andre ikke ser.
Lige nu ser jeg for eksempel ham knægten kravle op ad stigen.
Og under det bliktag forvandler man hakkekød og kartofler til penge -
- og man har den samme indretning -
- de samme frituregryder med blinkende røde timere -
- den samme milkshakemaskine med de samme to smage -
- og pengeskabet med weekendens burgerpenge, ingen vil savne.
Pengeskabet tømmes på præcis samme tidspunkt -
- mandag morgen i samtlige McDonald's.
Velkommen til McDonald's. Ved du, hvad du vil have?
Ja! Ja, ja.
Jeg har fundet ud af det. Tak.
Der er over 10.000 næsten identiske McDonald's i USA.
Men hvor mange skulle man tømme, før man kunne købe et rigtigt hus -
- og ting til sine børn og få sin familie tilbage?
Det viser sig, at svaret er 45.
Roofman har slået til igen og skåret hul -
- i taget hos McDonald's på hjørnet af Madison og Jewell i Fayetteville.
Det var jo en forfærdelig oplevelse.
Han låste mig inde i fryserummet og gav mig sin frakke.
- Sin frakke? - Ja.
Så jeg ikke frøs. Han var virkelig flink.
Politiet mener, det er den samme, der har spredt skræk og rædsel -
- med 45 røverier alene det sidste år.
Vi har en tegning af Roofman. Han har altid elefanthue på.
- Han er 1,88 og velbygget. - Hvad?
Han har også slået til i Burger King...
Fedt tv. Stort. Hvordan har du råd til det?
15 sultne unger derude er ved at gå amok.
- Alle de frække røverier... - Vent!
Jeg vil sgu lige se lidt mere om den mistænkte.
Må jeg ikke se? Hvorfor slukker du?
- Vent nu lidt. - Kom så.
- Nu går vi ud. - Helt ærligt, mand.
Okay. Stor indånding, stort ønske!
I år starter vi med den her.
Store ting i små æsker.
- Hvad er det? - En garagedøråbner?
Hvad skal jeg med den?
Jeg kunne ikke finde andre steder at anbringe sabeltigeren.
Den kan jo ikke være i køkkenet, vel?
Hvor er den?
Du er den bedste far i hele verden!
Prøv den.
Den er fantastisk.
- Hej med jer. - Vi skal tale med Jeffrey Manchester.
Er det indregistreringen? Den ligger lige herinde. Øjeblik.
Stop!
Hr. Manchester, vær venlig at rejse Dem op.
Anklageren har tydeligt bevist, at De har begået røveri med et farligt våben.
Jeg ville gerne tage Deres indsats for de væbnede styrker med i betragtning -
- og hvor meget det betyder for et barn at miste sin far.
De har jo bildt alle ind, at De er en flink fyr, men De er en samfundsplage.
De er kun tiltalt for ét røveri, men vi ved, De har begået mange flere.
Derfor har anklageren anmodet om en kidnapningsdom -
- for hvert offer, De låste inde i fryseren.
Så den 4. februar 2004 idømmes De hermed 180 måneder -
- for hvert af de tre ofre, i alt 540 måneder eller 45 år -
- i North Carolinas fængselssystem.
Hr. politimester, nu er han i Deres varetægt.
Hermed er sagen afsluttet.
- Hej, far. Jeg har virkelig savnet dig. - Jeg savner også dig smaddermeget.
Fik du brevet med tegningen af huset? Måske har I ikke fået det. Spørg mor.
Mor siger, det skal vente, til jeg er stor nok til selv at læse det.
Nej, nej. De breve skal læses nu.
- Sig, vi kapper båndet. - De siger, vi skal kappe båndet.
Nej. Hvem har sagt det?
Vi var til et møde for familier med fædre i fængsel.
Okay, det er godt. Smaddergodt. Hvad sagde de?
At det ikke er min skyld, men din.
Og at jeg skal give helt slip på dig.
For du kommer aldrig hjem, selv om du siger det.
- Det er helt forkert. - 60 sekunder tilbage.
- Må jeg lige tale med mor? - Han vil tale med dig.
Nej, sig, at du må lægge på. Gary hjælper dig med lektierne.
Hun vil ikke tale med dig. Jeg skal lægge på og lave lektier. Gary hjælper.
Hvem er Gary?
Mors ven.
Har mor fået en ny ven, der hedder Gary? Det er sjovt.
Jeg ringer i morgen på det sædvanlige tidspunkt, ikke?
- De siger, du ikke skal ringe mere. - Hvem siger det?
- Læg så på. - Du kan bare lægge på nu.
- Er det Gary? Lad mig tale med ham. - Læg så på.
- Lad mig tale med Gary eller din mor. - Jeg er nødt til at lægge på.
Jeg kommer hjem. Vi siger ikke farvel, for det betyder, at man skal væk.
Og så glemmer man hinanden, og vi...
Hallo?
Becky?
Du er nødt til at glemme dem.
Du kommer ikke ud herfra. Det må du bare slå ud af hovedet.
Alle i fængsel vil det samme. Ud af fængsel.
Og de tror, man skal gennem en mur eller over et hegn.
Men det har vagterne tjek på.
Vejen ud går gennem folkene.
Fængslet var bare endnu en bygning med en masse systemer og rutiner.
Hold dig til rutinerne, så bliver vagterne ikke mistænksomme.
Hvis du er flink nok og gør dig nyttig, glemmer de, at du er der af en grund.
Og når de ikke længere holder øje med dig, kan du holde øje med dem.
- Kan du lugte det? Den er vist utæt. - Vil du se på det?
- Jeps. - Se, om du kan få øje på noget.
Ja.
Det er ikke så slemt. Du skal nok klare turen tilbage.
Fint. Bare kom ud igen.
Sig til din mekaniker, at du skal have en ny pakning.
- Tak skal du have. Hav en god dag. - Lige over.
Bare kom!
- To kasser. To bænke. - Jeps.
Godt.
Luk igen.
- Værsgo, hr. Cummings. - Tak skal du have.
- Du har vist fået det repareret. - Godt lugtet.
- God tur. - Hav en god dag.
Hold nu kæft!
- Hallo? - Steve, det er mig.
Jeff, hvorfor helvede ringer du? Du er sgu i tv og alt muligt.
Jeg må ud af landet.
Brasilien eller Venezuela. Et sted med en strand og ingen udleveringsaftale.
- Du er jo langt ude. - Det ved jeg godt.
Hold dig nu væk fra familien.
- Gem dig! Du ringer ikke i en måned. - Jeg ringer om en måned.
Nej, du skal sgu ikke ringe! Er du med? Godt.
Steve?
Vi har en hel masse. Hvad vil du have? En abe?
Vent nu lidt. En skildpadde? Og hvad med dig? Slik?
Vi har en masse slik.
Vi lukker altså om ti minutter.
Helt fint.
Fanget!
Der er tomt ude på toilettet.
Kære Toys "R" Us-kunder.
Vi lukker om fem minutter.
Så hvis du ikke er legetøj eller ansat, så gå op til kassen med dine varer.
Uanset om du er barn, voksen eller en ven, der vil opfylde nogens drøm -
- så skal du beslutte dig nu og gå op til kassen.
Hvis du ikke kan beslutte dig i aften, så skidt pyt. Vi er her også i morgen.
Bare I lover os, I aldrig bliver store.
Jeffrey Manchester alias Roofman flygtede fra fængslet tidligere i dag.
I aften er han derude et sted.
Myndighederne opdagede, at Manchester, der afsonede 45 år -
- for væbnet røveri og kidnapning, var forsvundet i eftermiddags -
- under en rutineoptælling.
Man ved ikke præcis, hvordan eller hvornår Manchester er flygtet.
- De har stadig ikke regnet den ud. - Han er formentlig stadig i området.
Nej, jeg er langt væk.
Han flygtede mellem klokken tolv og fire i eftermiddags.
Han er superintelligent.
Han er nærmest et geni, men han er også komplet idiot.
Mistænkte kan være bevæbnet, og han har tidligere været voldelig.
Hvad?
Hvis man ser nogen, der ligner ham, skal man ringe til politiet -
- og undgå en konfrontation.
OVERVÅGNINGSKAMERA MANUAL
OPTAGELSE SLÅET FRA!
Sådan!
De fleste, der flygter, bliver fanget inden for et par timer.
De flygter så langt væk, de kan komme. Og det duer ikke.
Fidusen er at stoppe.
Finde et sted, ingen leder.
Sommetider er det bedste skjulested frit fremme.
Et sted, hvor folk er for optagede til at se en.
Så jeg var musestille.
Men ikke om natten. Natten var min.
Menneskejagten på Roofman går ind på tredje døgn.
Folk kan ikke bevare koncentrationen. Efterhånden begynder de at kede sig.
Jeg skulle nok holde lav profil en måneds tid.
Politiet har stadig ingen spor efter den undvegne fange -
- Jeffrey Manchester på dag otte.
Engang i det 82. overlevede jeg 30 dage i skoven på regnvand og larver.
Kroppen kan klare sig uden så meget. Det er hjernen, man skal pleje.
Hvis hjernen kan tænke sig et bedre sted hen, kan man overleve alt.
Man vælger bare et andet sted end der, hvor man er. En strand ved havet.
Et sted, ens børn kan komme på besøg, når alle har glemt en.
Det er næsten to uger siden, Jeffrey Manchester flygtede fra fængslet.
Politiet har opsat vejspærringer og mener, han stadig kan være i området.
Channel 6 News. Manchester er stadig på fri fod. Kan han være i Charlotte?
Måske er han nået længere væk -
- men måske gemmer han sig stadig i Mecklenburg County.
- Og når han vil flygte, er vi klar. - Held og lykke.
Et hurtigt spørgsmål. Jeg ville bare tale med dig om mine arbejdstider.
Jeg er nødt til at holde fri hver anden weekend.
Jeg er forvirret. Først vil du have et arbejde, så vil du have fri.
Jeg vil selvfølgelig yde mit -
- men jeg er også mor.
Det ved jeg godt. Det gør jeg altså.
- Det har du jo mindet mig om. - Jeg blev skilt for et halvt år siden.
Det er svært for mig at få det hele til at gå op med jobbet og pigerne -
- og min eks, og fordelingen er sådan -
- at de er hos ham en weekend og hos mig en weekend.
Jeg vil ikke belemre dig med mine problemer.
Godt. Jeg vil nemlig ikke belemres med dine problemer.
Hvis det handler om Toys "R" Us, så kom med det.
Men dine problemer hører hjemme i din fritid.
Tak. Jeg må videre med lønnen. Arbejd, arbejd!
- Godt at se dig. - Sådan en idiot.
- Utroligt. - Ja, du er en utrolig idiot.
Jeg ved godt, du er mor. Det har du sagt. Tænk, at du spiller morkortet.
Er det et... Dollartegn.
UCCE, dollartegn, dollartegn.
Det er verdens dummeste adgangskode.
Vi har fundet Leigh.
Lørdag.
Farvel.
Nu har du fået fri.
Her er nyhederne! Over 30.000 ventes at strømme til byen...
... fik idéen Babe Wash. Og der er penge i de bikinier.
Den 4. juli skydes af med manér på himlen bag mig...
Folk keder sig over sidste uges nyheder.
Snart kan de ikke engang huske, hvor de kender en fra.
Selv politiet mister interessen, medmindre man virkelig gør dem gale.
Til sidst glemmer alle én.
Undtagen dem, der virkelig elsker én.
Jeg kunne ikke kontakte dem, der elsker mig, uden at såre dem.
Jeg kunne kun få dem at se igen et andet sted på et andet tidspunkt.
I første omgang skulle jeg ud herfra -
- for at komme derhen.
- Hallo? - Hej.
Må jeg tale med Steve?
- Hvem taler jeg med? - Det er hans ven...
Eller Oliver... hans fætter. Jeg er på vej -
- tværs over landet, og jeg skulle besøge ham.
Han har ikke sagt noget om et besøg, og jeg vidste ikke, han havde en fætter.
Han må have glemt at nævne det. Hvem taler jeg med?
Jeg er hans kæreste. Hvad handler det om? Jeg er lige midt i noget, så...
Fint nok. Må jeg tale med Steve?
- Han er her ikke. - Skal jeg så ringe om en times tid?
Han kommer først tilbage den første december.
- Hvor rejser man væk så længe? - Han er i Afghanistan.
Nej, vi kom hjem fra Afghanistan for to år siden.
Han har taget et halvt år til -
- men han har bedt mig om at tage imod beskeder.
Er der noget, jeg skal sige til ham, hvis han ringer?
Ja, sig, at fætter Oliver bor hos slægtninge i området -
- indtil han kommer hjem den første december til deres vigtige møde.
Det skal jeg nok sige til ham, og så ses vi nok der, fætter Oliver.
Hej.
Hallo?
Hold op med at kilde mig! Hallo?
Gary!
Hvem er det? Hallo?
Gary!
Hallo? Hvem er det?
Jeff, er det dig? Hvis du ringer igen, ringer jeg til politiet.
Hører du?
Vi er kommet videre, og det skal du også.
Du skal ikke ringe mere.
Lad være med at kilde!
Orv, hvor det kilder!
Elmo vil lege.
Leg med mig!
Ikke Elmos hemmelighed!
Det kilder! Elmo elsker dig!
Orv! Det kilder!
Elmo elsker dig.
- Hej, Leigh. - Oti-Oti-Otis.
- Hej, Mitch. - Det er lige dig, jeg vil tale med.
Du... kan da godt lide M&M's med peanuts, ikke?
Jo.
Der er forsvundet enormt mange. Ved du hvorfor?
Nej.
- Hvad er der galt? - Ikke noget.
- Du virker nervøs. - Nej!
- Nej? - Drop det. Sådan taler du ikke til ham.
Der er forsvundet seks kasser.
Så de må jo... dyt... gemme sig et sted... båt!
Det er jeg altså ked af. Sådan skal han ikke tale til dig.
Nu er det mig, der er skurken.
Du er nødt til at forsvare dig. Ellers bliver han bare værre.
- Jeg er ikke så god til konflikter. - Det må vi arbejde på.
Hør her, Mitch. Du sårede virkelig Otis, og du burde sige undskyld.
- Det er jeg ked af. - Det er en god start.
Folk har stor respekt for en sød chef.
Og jeg vil for resten gerne invitere dig over i min kirke. Crossroads Church.
Den ligger lige på den anden side af motorvejen. Har du været der?
Jeg er ikke den store kirkemand.
Jeg står for deres legetøjsindsamling, og jeg arbejder jo i en legetøjsbutik -
- og vi har ikke doneret et eneste stykke legetøj til kirken.
Vi sælger legetøj. Vi giver det ikke væk.
Hvad så med det, vi får retur, som ikke fejler noget, men ikke kan sælges?
- Det her er altså en forretning. - Fint nok. Du må godt komme alligevel.
Alle er velkomne, også selv om de er lede eller ikke helt klar.
Så kom med eller uden en stor sæk legetøj.
Men tag legetøjet med og prøv at være et godt menneske.
Vil du ikke være et godt menneske?
Kom nu, Mitch. Vær et godt menneske!
GRATIS TUR TIL HIMLEN KOM IND OG HØR MERE
Er det skrald?
Skal jeg smide skraldet ud for dig?
Det er bare legetøj. Jeg hørte, der var en legetøjsindsamling.
- Det er herinde. - Jeg stiller det bare her.
Jeg går ikke helt derhen i de her høje hæle.
Det var sødt af dig.
- Tak. - Det er altså alt for tungt.
- Du er nødt til at bære det ind. - Hvor skal det hen?
Bare stil det herind. Gudstjenesten begynder nu.
Hvis nogen føler sig alene derude -
- så kom herned.
Du hører til her. Her er vi alle sammen syndere.
Derfor beder jeg sommetider min kone om at synge den her.
Når alt virker trist
tænker jeg på det gode, du har gjort.
Og selv om du er væk
så spørger jeg mig selv:
- Er nogen væk? - Er nogen væk?
Det er så svært at være menneske
når alt ser så sort ud.
Men jeg ved bare
at det hele nok skal løse sig.
Men jeg ved bare
at det hele nok skal løse sig.
Halleluja!
Der er ellers en, der er sulten.
Sikke en appetit.
- Det er det bedste, jeg har fået længe. - Herligt.
Et stort måltid til en stor fyr.
Man lister ikke væk uden at hilse på pastoren og hans kone.
- Det er forbudt. - Det kunne aldrig falde mig ind.
Eileen.
- John... Zorin. - Jeg har ikke set dig i området før.
Jeg lagde mærke til dig før. Er du lige flyttet hertil?
Ja, jeg...
Det her er bare nyt for mig. Det hele er bare...
Alt det her er bare så nyt for mig. Jeg kommer fra New York.
Der får man virkelig lov til at vade rundt.
Du får garanteret slidt mange par gummisko op, ikke?
- Det gør alle. - Hold da op.
- Du har meget små fødder. - Nej, de er faktisk store.
Jeg tog bare de forkerte sko på. Det er kvindesko.
Beklager, jeg har gummisko på i kirke.
Ved du hvad? Der er en, du skal hilse på. Leigh Wainscott.
Hun står for legetøjsindsamlingen, og jeg har hørt om dit flotte bidrag.
Jeg ved, hun gerne vil sige tak.
Hun er vist optaget. Hun er midt i en alvorlig samtale.
- Nu? Okay. - Det er så flot en gave.
Leigh!
Kom og hils på vores mystiske gæst.
Det er vores stjerne, Leigh. Hun står for alt det gode, vi udretter.
Hun står for vores hjælpeprogrammer, laver mad, uddeler legetøj.
Jeg begriber ikke, hun kan nå det hele.
Og det er John... Zorin fra New York.
- New York. Det er langt væk. - Ja, lidt.
John har doneret en hel masse legetøj.
Det var da sødt af dig.
Det er det perfekte tidspunkt.
Jeg elsker jul og fødselsdage. Og at give gaver...
- Jeg elsker bare børn. - Har du børn?
- Har du en familie, eller er du single? - Jeg er lige blevet skilt.
Det er jeg ked af at høre. Det er ikke alle ægteskaber, der fungerer.
Det er rigtigt, men jeg har faktisk børn. To små frække drenge -
- og en lille pige, som er min bedsteven.
Men de er i New York, og jeg arbejder her.
- Hvad laver du? - Tja...
Jeg arbejder for staten, men jeg kan ikke tale om det.
Det er fortroligt og alt det der.
John Zorin, spionen fra New York.
Nej, nej. På ingen måde.
- Kommer du også på næste søndag? - Og på onsdag.
- Hvad sker der på onsdag? - Jeg arrangerer en singlemiddag.
- Vi skal på Red Lobster. - Det elsker jeg. Ikke kun skaldyrene.
Også deres ostekiks. Kommer du?
Leigh... Vil du med til vores første singlemiddag?
Tja... Jeg har aldrig betragtet mig selv som single, men ja, jeg kommer da med.
Jeg skal nok komme.
- Det var dejligt at se dig. - Tak, fordi du kom.
Det var rarere at være John end Jeff.
- Vi ses på onsdag. - Modtaget.
John var et godt menneske. Folk kunne godt lide ham.
Leigh kunne også godt lide ham. Men en pige som hende ville aldrig -
- falde for en fyr i kvindeløbesko og Spider-Man-T-shirt.
Og jeg må altså til tandlægen. Det er hårdt for tænderne at leve af slik.
- Goddag. - Hvordan går det?
Hvad vil du give mig for dem her?
- Hvad med ti stykket? 300. - Ja, den er jeg med på.
Så siger vi det.
Karies på tre flader på minus 4.
- 14 huller. Det er mange for en voksen. - Det må I undskylde.
Jeg har bare en sød tand og har haft adgang til en masse lækkert slik.
Luk munden helt op.
Hej med jer.
Hej, damer.
- Hej, hej. Hvordan har I det? - Godt.
Okay. Jeg troede, det var for singler, ikke supermodeller.
Du er velkommen til at klemme dig ind hernede.
Vi ville lige sige velkommen, John. Velkommen.
- Er jeg den eneste fyr her? - Ja.
Det endte det med, ja.
- Jeg håber ikke, det er for meget. - Nej, jeg nyder det faktisk meget.
Jeg elsker at få nye venner, især smukke venner.
Nå, John. Jeg hører, du arbejder for staten. Hvad laver du?
Det ville jeg gerne fortælle, men jeg arbejder undercover, så...
- Det lyder mystisk. - Nej, det er ikke særlig mystisk.
Det er faktisk ret så kedeligt.
Jeg vidste ikke, efterretningstjenesten var her i Charlotte.
- Arbejder du i politiet? - Jeg er gået på pension, men ja.
Det er jo fantastisk.
Er jeg så anholdt eller hvad? Dig vil jeg ikke træde over tæerne.
Det er altså pinligt. Han er ikke kommet for at blive afhørt.
Nej, nej. Jeg er faktisk meget mere tryg, når hun er her.
Men ja, vi er i stort set alle større byer. Vi skilter bare ikke med det.
Jamen hvad laver en hemmelig agent til en singlemiddag i Red Lobster?
Det er et godt spørgsmål.
- Tja... - Rimeligt spørgsmål.
Det er ikke tophemmeligt.
Jeg er på udkig efter den næste fru John Zorin.
Hold nu op.
Men jeg har et lille problem.
Der er for mange skønheder her at vælge imellem.
Nej, undskyld. Min mor har lært mig -
- at jeg ikke må rose en kvinde for sin skønhed, for så bliver hun forlegen.
Man skal altid begynde med skoene.
Nå ja, for resten. Jeg skal lige have et kig under bordet.
Altså, hallo!
Der er ellers nogle højhælede støvler. Stiletter til brunch? Frækt!
Godt så!
Det er ved at blive varmt.
- Det var virkelig hyggeligt. - Jeg kommer ikke så meget ud.
Det gør jeg heller ikke. Du reddede i hvert fald deres dag.
De reddede min. Jeg har aldrig... En Subaru...
Den er fed.
Jeg er ved at tage mod til mig.
- Jeg har to spørgsmål til dig. - To? Kun to?
Trommehvirvel. Kom med det første.
- Du er bøsse, ikke? - Hvad er jeg?
- Bøsse. - Bøsse? Nej, hvad?!
Laver du fis? Jeg har ikke noget imod bøsser. Jeg elsker bøsser.
Men nej. Hvorfor troede du det?
Du virkede bare som en af pigerne. Eller du var vild med kvindesko.
Sådan var det ikke.
- Så kan vi gå lige til spørgsmål to. - Okay... ja.
Kom med det.
Har du lyst til at gå ud med mig? På en date.
Okay. Hold nu op. Du er da ligefrem.
Jeg...
Ja, jeg vil helt enormt virkelig gerne på date med dig.
- Jeg ved ikke... Svaret er ja. - Godt.
- Jeg kan på næste lørdag morgen. - Perfekt.
Jeg henter dig. Hvor bor du?
Jeg bor i en virkelig kedelig -
- offentlig bygning, jeg ikke må røbe.
Jamen så lad os mødes i Freedom Park.
Lørdag morgen klokken otte.
Det lyder som en... Ja, som en date.
- Så har vi en date. - Hej igen.
Undskyld. Du rakte hånden ud, og jeg...
Hold da helt kæft.
Det var... kikset.
Det er varmt.
Du er virkelig i god form.
Tak, tøsepige.
- Min eks, Jeffrey... - Ja.
- Hvad? - Du sagde Jeffrey.
Det hedder min eks. Jeffrey...
- Modtaget! Hedder han Jeffrey? - Ja, han var... i elendig form.
- Vi havde slet ingen... - Ingen?
Det er bare længe siden. Men vi er vidt forskellige.
Jeg kan godt lide mennesker, han sagde ikke noget.
Han læste bare krigshistorieromaner ude på toilettet.
Hvad?
Det er sgu for klamt, Jeffrey.
Ja, ikke?
Han elsker sine bøger, men når der skal bruges tid på pigerne eller lektier -
- eller køretimer, så kommer han bare ikke. Det er stressende.
Du trænger bare til lidt mere sjov i livet.
Okay.
Har du lyst til at tage med hjem og have det sjovt lige nu?
Hvad?
Mener du det?
Ja, det vil jeg helt enormt gerne, ja.
- Okay. - Jep. Nu? Fint.
Jeg sagde jo, jeg ikke var bøsse.
Hold kæft!
- Lad mig høre om dine døtre. - De hedder Dee og Lindsay. Dee er 11.
Hun er ret følsom og kreativ. Hun er...
Jeg har ikke fået lov til at klippe hende, siden hun var helt lille.
Hun er et af de børn. Og Lindsay er 16.
Hun har et skilt på døren, hvor der står: "følelsesmæssigt utilgængelig".
Hun har også fået tilladelse til at få køretimer, men nægter at køre -
- selv om hun vil have sin frihed, så det er med den på.
Jeg kører godt. Jeg vil gerne lære hende at køre.
- Vi har jo lige mødt hinanden. - Du siger noget.
Ja, det ved jeg godt. Jeg er bare vild med børn.
Fint nok. Måske kan du møde dem på et tidspunkt.
Du kan jo komme forbi til pizza en weekend.
En pizzafest? Kan vi holde pizzalørdag?
Jeg har ikke været ude af huset og slet ikke på date i meget lang tid.
Jeg ved ikke, om mine piger er klar til, at mor dater.
Det forstår jeg godt. Men vi kan godt holde pizzafest -
- bare sådan fuldstændig normalt.
Jeg er bare en ven fra kirken -
- der tilfældigvis er spion.
En hetero spion, der kommer forbi for at spise pizza -
- med dig og dine døtre. Bare sådan helt normalt.
Du er ikke normal, John -
- men jeg kan godt lide dig.
Ved du, hvad der ikke er normalt?
Ser du altid sådan ud?
Lige til at spise.
Nu er han her.
- Hej. - Kom indenfor.
Der er godt nok meget mad. Piger, det er min ven John.
John, det er mine piger.
Hej, piger.
Jeg hedder John Zorin. Jeg er jeres mors ven fra kirken.
Du må være Dee. Står det for Delia?
- Ja. - Sådan!
Du må være Lindsay. Står det for...
Det står slet ikke for noget.
Jeg har hørt så meget om jer. Jeg har blandt andet hørt -
- at du, Dee, tilfældigvis er kæmpefan af Zelda ligesom mig.
- Er det rigtigt? - Ja.
Godt, for jeg har den her Link-dukke til dig.
Og et spørgsmål til: Har du spillet Four Swords?
Det er fantastisk, og der er en særlig controller, jeg lærer dig at bruge -
- og så kan du nok snart jorde mig, for jeg hører, du er Zelda-mester.
- Tak. - Det var en.
Lindsay. Til dig har jeg et sortiment -
- af meget depri teenagemusik, som du kan fryde dine ører med.
- Siger du tak? - Nej tak.
Hyggeligt at møde dig, John Zorin -
- mors... ven fra kirken.
- Hvad skal du? - Læse lektier.
Det er fint nok. Måske næste gang.
Pyt med det.
Jeg har tilfældigvis også noget til Dem, frøken Leigh.
Hvor er det sødt af dig. Du må undskylde Lindsays opførsel.
- Det er svært for hende. - Det forstår jeg godt.
- Den skal sidde øverst. - Ja.
- Og den skal sidde der. - Hvad så med lyset?
- Man skal forbinde... - Det skal klikke. Det elsker jeg.
Dee... Klokken er 11. Eller over 11.
Må vi ikke nok bygge den færdig? Hun er vildt god. Vi mangler 20 klodser.
- Må vi ikke nok? - En anden gang.
Okay.
Det var megahyggeligt.
- Må jeg se dig igen? - Det ville være dejligt.
Så hvis klokken er mange, banker jeg så bare på ruden?
Jeg er nok ikke sådan en, man banker på ruden hos.
Er du ikke?
Jamen skal jeg så ikke bare banke på hoveddøren?
Okay.
Jeg kommer hjem.
Kommer hjem.
Når du er urolig
og helt alene.
Når du er helt trist
så trænger du til kærlighed.
Når du slet ikke har nogen
du kan være sammen med.
Husk nu, min skat.
Du kan altid regne med mig.
Jeg kommer hjem...
Jeg kommer hjem.
Hvor du end er.
Hvor end du går hen.
Når du kommer hjem
venter jeg her på dig.
Jeg er her og trøster dig.
Og hjælper dig.
Jeg kommer hjem.
Farvel, halloween.
Så er der kalkun.
Pas på lamperne.
- Vi kan få en oppustelig Otis næste år. - Klart.
Jeg forsvarer dig altså ikke nu. Kom nu.
Tag stodderen ved hornene.
- Min kammerat Otis. - Ja.
- Jeg skal sige noget til dig, Mitch. - Okay.
Okay. Hvad?
Hvad?
Sig det nu.
Sig det så.
Kom nu!
Sig det nu bare.
- Jeg har ryddet op, som du sagde. - Var det bare det?
Nej!
Min mor sagde altid: "Pas på, hvad du rører ved."
Hvis man flytter et enkelt sandskorn, ændrer det alt i hele universet.
Det kaldes vist sommerfugleeffekten.
Én sommerfugl, der slår med vingerne -
- kan udløse en orkan på den anden side af kloden.
Og før vi ved af det, banker vi ind i hinandens veje og ændrer tingenes gang.
- Er du sikker på, du vil have pandehår? - Ja.
Det er en stor forandring.
Kun en ud af tusind ser godt ud med pandehår -
- men du er vist en af dem.
Åh gud.
Ingen lægger mærke til sommerfuglen, der slår med vingerne -
- før alle mærker stormen.
Jeg vidste, det trak op til storm.
Jeg vidste, at hvis jeg blev for længe et sted, ville jeg blive genkendt.
Jeg vidste, at jeg skulle af sted. Jeg ville bare ikke tage af sted alene.
Tror du, du kunne flytte ud på en strand et sted og begynde forfra?
- Jeg er jo nødt til at være her. - Vi kan tage pigerne med.
- Vi kan bare pakke og rejse. - Det...
Nej, det kan jeg ikke. Det kan jeg ikke.
Jeg har mit liv her, John.
Hvad helvede?!
Åh gud nej!
Hold nu op! Han var kæmpestor og nøgen! Han jagtede mig!
- Er han her stadig? - Det ved jeg ikke.
- Alarmen gik i gang. - Så er han måske flygtet?
- Ja. - Det er Charlotte politi!
Det er politiet!
Alarmen hylede, og da vi kom herom -
- stod døren på klem, så vi tror, han løb ud den vej.
Vi kan se det hele. Bare tryk på play.
Mitch? I har heldigvis overvågningskameraer over det hele.
Men desværre var ingen af dem sat til at optage.
Det skal du gøre noget ved.
Foruden ham den nøgne fyr -
- er der så sket noget underligt i butikken?
Ja, der er forsvundet mange spil.
Hvad er mange?
En betydelig del.
Du skal stramme sikkerheden op, Mitch.
Her i Toys "R" Us gør man klar til juletravlheden -
- men butiksbestyreren, Mitch Haggin, fik noget af en overraskelse i morges -
- af en stærk, meget høj nøgen mand.
En nøgen fyr jagtede mig. Jeg troede, han ville slå mig ihjel -
- så jeg låste mig inde på kontoret.
Da jeg spurgte, om manden ville skræmme julekunderne væk -
- sagde hr. Haggin, at der er døgnbevogtning.
Sikkerheden er ekstremt høj.
Familierne kan være helt trygge. De kan roligt købe julegaver her.
Det ser godt ud. Hej.
Vi er næsten klar.
Herre, vi takker dig for den dejlige mad -
- og for at være velsignet med en familie. Amen.
Glædelig thanksgiving.
- Nå, Leigh. - Ja.
Fortæller du ikke historien om den nøgne mand?
Det er ikke noget. Det var koldt, og en hjemløs havde brug for et bad.
- Hvad nu, hvis han er morder? - Hold nu op. Han er ikke morder.
- Din mor har ret. Det er han ikke. - Det ved du da ikke, John.
Ellers havde han da slået ham ihjel.
Der stod i avisen, at der var stjålet videospil for 10.000 dollars.
Jeg ved ikke, om det er tilfældigt.
Måske skulle du sige op, mor.
Du er jo cand.mag. Det er ikke det værd.
- Der er uhyggeligt. - Det er da ikke en dårlig idé.
- Jeg er glad for mit arbejde. - Du sagde lige, det var ufarligt.
Hvis det ikke er ufarligt, hvorfor skal hun så pludselig stoppe?
Undskyld, men sagde jeg, at hun partout skulle stoppe?
Jeg gav bare Lindsay ret.
Jeg sagde bare, at Lindsays idé er virkelig god.
Hvis hun vil stoppe, får hun mere tid sammen med sine piger.
Nu må vi ikke blive for alvorlige.
Jeg synes bare, det er ret sjovt...
Jeg kan lige se ham møde på arbejde en helt almindelig dag -
- og så løber der en nøgen fyr rundt inde i butikken.
Der vil jeg da ansættes.
Kami, altså. Jeg synes bare, det er ret sjovt.
Jeg synes ikke, det er sjovt. Det er trist -
- at nogen er så desperat, at de tager bad i en vask i en legetøjsbutik.
Og her sidder vi og spiser og griner ad det.
Måske er vi ikke særligt barmhjertige.
Måske træffer du ikke særligt gode valg.
Hvabehar?
Du knokler løs, mens vi er alene hjemme og ikke kan få et lift.
- Du er altså stor nok til selv at køre. - Jeg har ikke kørekort.
Jeg har jo tilbudt at lære dig det.
Vi kan ikke engang sidde i bil sammen. Og nu, hvor far er væk -
- slæber du ham den her særling hjem, og det skal vi bare acceptere?
Jeg håber, du får god sex.
Lin...
Undskyld.
Hallo?
Det er fætter Oliver. Jeg skal tale med Steve.
- Klokken er syv. - Ja, og det er den første december.
For nogle måneder siden aftalte vi, at jeg skulle ringe den første.
- Han er lige kommet hjem. - Er du sød at vække ham?
Sig, det er fætter Oliver.
Skat... Det er din fætter Oliver.
Sig, jeg sover. Det dumme dyr.
- Ryk det til søndag. - Han sover.
- Du skal komme næste søndag. - Super. Bor han stadig i Fayetteville?
- Nej. Det er Twin Pines Motel. - Okay.
- Værelse 204. - Modtaget.
Han siger, du ikke skal være snotdum og tage bussen. Har du en bil?
Jep. Sig til chefen, at jeg ordner det, og så mødes vi søndag som aftalt.
Hej. Godmorgen.
Du har ikke sagt, du skulle rejse.
Det skulle du ikke have hørt.
Det er ikke noget særligt. Jeg skal bare lige ind og vende.
Okay.
Godmorgen, Lindsay.
Godmorgen, Leigh og Dee.
- Vil I sige godmorgen? - Godmorgen, John.
Godt. Hvem vil sige undskyld først?
Nå, ikke? Helt ærligt.
Har I ikke noget at sige til hinanden? Man skændes i familier.
Det er fint nok, men man bliver også gode venner igen.
Kom nu.
- Undskyld, jeg har opført mig sådan. - Stærkt.
Jeg skulle ikke have sagt det med sex foran Dee.
- Ja. - Og...
Kom nu.
- Og jeg skal køres over til Doug. - Nej, ikke det...
Det kan du godt glemme. Er du klar over, hvordan du ydmygede mig i går?
Ydmygede jeg dig? John, vil du køre mig?
Du skal ikke svine ham til og så bede ham om en tjeneste.
- Pyt. Jeg vil gerne... - Bland dig udenom.
- Han vil jo gerne. - Hun må lære at køre selv.
Jeg kører aldrig nogensinde i den bil med manuelt gear med dig.
Nå, men så kommer du aldrig nogensinde nogen steder hen!
Må jeg bede min mor om et lift, når hun nu er min mor?
Jeg har en idé. Hør nu her. Det er en god idé.
Vi skal bruge en gammel spand.
Hvad er en gammel spand?
Der har du din spand.
Lækker bil, ikke?
Lækre sæder, ikke? Moderne biler har bare ikke den samme klasse.
Det er ligesom guldalderen. 90'erne.
Sådan laver de ikke moderne biler.
- Ja. - Det er jo sofasæder.
Er I spændt godt fast? Er der politi i området?
- Vi bliver ikke stoppet her. - Jeg giver den lige lidt at gå på.
Okay.
- Den har hestekræfter. - Så, så.
En lækker V-6'er...
Stop! Pas på!
Sæt farten ned! Det er en brugt bil! Sæt farten ned!
- Er I okay? - For helvede, mand!
- Hvad er der galt med dig? - Rolig.
Nej. Ud med dig. Jeg kører os tilbage.
Rolig. Lindsay, du kører tilbage. Om bagved.
Hun er et barn. Hun kan ikke køre! Kom med nøglerne!
Stop. Slap af. Hvordan lærer man børn at svømme?
Man smider dem ned i vandet. Hvis hun skal lære at køre, skal hun køre.
- Kom så, Lindsay! - Har hun kørekort?
- Hun må få undervisning. - Ikke på en prøvekørsel!
Jeg køber bilen, hvis den unge dame kan lide den, og jeg betaler kontant.
Hvad siger du til det? Du må godt holde dem. Kom så.
Ja. Kom herop. Du kører.
Sådan.
Husk selen. Det er ikke manuelt gear, men automatgear -
- så det er meget lettere. Glem venstre fod. Du bruger kun højre.
Sæt højre fod på bremsen, den store pedal.
Pres den helt ind. Nu tager du højre hånd -
- og trækker stangen ind mod dig og ned på D.
Perfekt. Og hånden tilbage på rattet.
Pyt med speederen. Bare let foden langsomt fra bremsen, og så kører vi.
Okay? Tag en dyb indånding. Du kan godt.
Kom så. Du kan godt. Kom så.
Sådan.
Jeg tager altid billeder af mine glade kunder.
Stort smil. Et til.
Lad så, som om jeres far var lige ved at smadre bilen.
Sådan.
Super, alle sammen. Mange tak. Du kører bedre end ham.
Det er faktisk rigtigt. Jeg var helt tryg. Godt klaret.
- Nu er jeg glad. - Tak, John.
Venter I i bilen, mens jeg lige taler med John?
Okay.
Vi har fået en gammel spand!
Jeg er nødt til at sige det.
Jeg kunne slet ikke lide den kørsel.
Det må du undskylde.
Det skulle jeg ikke have gjort.
Men Lindsay var virkelig en god førstegangsbillist, ikke?
Hun klarede det bare så godt og... Jeg ved ikke.
- Hun kan vist godt lide mig lidt. - Det kan de begge to. Meget.
Jeg kan godt lide dig.
Men sæt nu farten lidt ned, okay?
- Okay. - Og vi har ikke brug for alle de ting.
Vi vil kun have dig.
- Bare vær dig. Vær normal. - Det skal jeg nok.
Tag af sted, og når du kommer tilbage -
- har vi nogle normale aftener, okay?
Ikke mere stuntkørsel. Det lover jeg.
Altså!
- Jeg elsker John! - Jeg elsker bilen!
- Vi ses derhjemme. - Okay.
- Hej. - Hej, jeg er Steves fætter Oliver.
Det er lidt tidligt.
Steve?
Fætter Oliver er her.
Hej, dumme hund.
Jeg vidste sgu, du dukkede op, før fanden får sko på.
Velkommen hjem, sjant.
Så. Ro på.
Man skulle sgu ikke tro, du var på flugt.
- Jeg gør mit bedste. - Hvor har du gemt dig? I kirken?
- Det kan jeg jo ikke fortælle. - Nej, hvor har du gemt dig?
- Det kan jeg ikke fortælle. - Du taler ikke med nogen, vel?
- For så kan jeg ikke hjælpe dig. - Hvorfor skulle jeg det?
- Har du styr på det? - Ja, ja.
- Hvorfor piler dine øjne så rundt? - De piler ikke rundt.
Er du sikker på, alt er i orden?
Vi skal gøre noget ved håret. Hvad siger du, skat? Paryk? Farve?
- Altså hans hår. - Vi tager en paryk.
Bare rolig, Jeff. Det er stadig dig, bare mere lækker. Som Brad Pitt.
Brad Skidegrim.
- Helt ærligt! Skat, mener du det? - Ja. Den går lige i trusserne.
Helt ærligt, skat.
Okay.
- Nu stopper du kraftedeme. - Sig hej, skat.
- Den er god. - Den er god, ikke?
Sidder den godt? Kan du være ham her et stykke tid?
- Er du klar? - Vent. Drop det smileri.
- Hvad fanden laver du? - Det er dit pas. Der må man ikke smile.
En, to, tre.
Læs lortet igennem.
Det hele.
Det er dit nye jeg. Kenneth Owen Griffin.
Født den 7. juli 1974 i Lumberton, North Carolina.
Jeg ordner alle dine papirer. Jeg får det ordnet fra A til Z.
Okay. Hvad er vi ude i? 5000?
Nej, det er sgu meget mere.
Mere? Hvor meget?
Tror du ikke, jeg ved, hvad du har gang i? Du har en kæreste, ikke?
- Nej. - Jo, du har sgu så.
- Du duer ikke til det pis. - Hvad for noget pis?
At være forbryder, nigga. De dygtige forbrydere er kolde og beregnende.
Er du med? Du kan godt regne, men du er bare...
... en bøvernik. Prisen er 50.000.
- Okay. - 50?
Du er farlig at have med at gøre. Kan du skaffe dem?
Okay. Ja.
- Hvordan? - Jeg skal nok skaffe dem. Jeg skal nok.
Hvis du vil bruge en pistol, så gør mig en tjeneste.
Sørg for, du ikke kommer i tv. Er du med, Roofman?
Lad være med at gøre noget dumt.
Pis.
Hvad h...?
Din kæmpe idiot!
Vi har 90 procent af vores årlige omsætning de næste to uger.
Tænk over det.
Der kommer mange penge ind, og vi skal være forberedt.
Trods vores episode for nylig klarer vi det ret godt. I kan godt være stolte.
Kom så.
Men nu bliver det alvor.
Vi skruer op for sikkerheden, så familier kan føle sig trygge her.
Lige til tiden.
For hvis vores kunder får en god jul, gør vi også.
Du er jo punktligheden selv.
I skal sælge legetøj.
- Nu er den lidt tungere. - Dem har jeg fået mange af.
Det giver gode bøffer.
Vi åbner tidligt og lukker sent hver eneste dag op til jul.
Også juleaften.
Jeg har sendt det nye vagtskema. Jeg ved godt, nogle af jer -
- får nogle vagter, I ikke vil have, men det kan ikke ændres.
I tager jeres vagter.
Lad os så få en glædelig jul og gøre det her for børnenes skyld.
Kom så. Arbejdet kalder.
Hvad sker der lige?
- Du ligner en julesuperskurk. - Jeg er en julesuperskurk.
- Men du kører. - Kører jeg?
Okay.
Hold nu kæft, hvor har du mange ting. Mor går amok.
Ja, hun går amok af glæde.
Hej, mor.
Perfekt timing. Alle er klar.
Hør her. Jeg kan altså ikke tage i kirke i aften.
Jeg skal vildt tidligt op. Jeg har en vagt.
Jeg har gode nyheder. Mitch har ringet. Han er sød og lader dig sove længe.
- Har Mitch ringet? - Ja, han sagde 10.30.
- 10.30? - Ja, 10.30 til 16.30.
Hvorfor?
Det ved jeg ikke. Måske ved han, at du har en familie -
- og vil sørge for, at du kan holde jul sammen med dem.
Hej.
Jeg elsker dig.
Kom ind i krybben!
Otis, kom i gang. Gør puslerummet rent, som jeg gav dig besked på.
Goddag, min herre. Hr. pengemand.
Godmorgen, Toys "R" Us-venner. Det er politiet.
Er I klar over, at alarmen er gået i gang? Kom så.
- Du følger med mig. Lidt hurtigere. - Åh nej! Han har en skyder!
Hallo! Hold hænderne væk fra Deres våben. Ned på maven.
I to kommer her. Ingen kommer noget til, hvis I gør, som jeg siger.
Ned på maven. Otis, her. Bagbind alle. Kom nu.
Helt ærligt. Mitch, bagbind alle. Ned på maven og kig ne...
Hvad var det, jeg sagde? Ned på maven. Læg dig så ned.
Lad nu være.
Hvad var det, jeg sagde?
Det var altså ikke min skyld. Han hører ikke efter.
Det er simpelthen løgn.
Træk vejret. Mitch, giv mig en af dem. Mange tak.
- Kom så, Mitch. Få lidt fart på. - Ja, undskyld.
Venner...
Tag det helt roligt. Jeg er ked af det her. Mitch, tag nøglerne.
- Nu går vi ind til pengeskabet. - Vi har ingen penge.
Tror du ikke, jeg ved, I får kørt penge til banken hver tirsdag?
Kom nu ind i kampen!
Bare rolig.
Kig ned. Jeg er ked af det her. Det er overstået lige om lidt.
Kom nu. Du gør det hver dag. Tag det roligt.
Kom så. Flot. Kig ned.
- Bare find nøglen. - Åh nej.
Kig så ned derude!
Ja, stik den ind og luk op.
- Tag posen ud. Tag blækpatronen ud. - Så eksploderer den ud over det hele.
Ikke, hvis du er hurtig og lyner tasken lynhurtigt igen.
Godt.
Åh nej.
For fanden!
Han skal have en ambulance! Du sagde, du ikke ville gøre noget.
Men det gjorde du jo! Han skal have en ambulance!
Du er jo bare en bølle! Du er bare en bølle!
Otis.
Jeg kan ikke se.
Han skal have en ambulance.
Jeg ligner åbenbart et godtroende skvat. Okay, Otis. Jeg ringer efter ambulancen.
Alarmcentralen.
Pis!
Charlotte politi!
- Charlotte politi! - Det er politiet!
Han skældte ham ud. Fyren havde en skyder, og så kaldte han ham en bølle.
Så du noget, der ikke var tildækket?
Jeg kunne se, det var en hvid mand.
Så du hans øjne?
Det er sgu fantastisk, Jeff. Du er bindegal.
For fedt. Har du set det?
Godt så. Her er dit kørekort udstedt i North Carolina.
Dit pas og din fødselsattest.
Lønsedler fra dit sidste arbejde.
Og din billet kl. 23 fra Charlotte.
Du mellemlander i Miami og fortsætter til Barranquilla.
Så tager du bussen og er i Venezuela, inden weekenden er omme.
Jeg har vist det hele, hvis jeg beslutter mig for at rejse.
Beslutter dig?
Du har allerede truffet din beslutning.
Jeg rejser da ikke i julen. Kan jeg ikke blive og holde lav profil?
Den går ikke. Du skal rejse i morgen. Der er folk, der venter på dig.
Jeg har en sikkerhedsvagt i Miami i række nummer tre.
Du har én chance. Klokken 23 i morgen. Grib den nu.
Lad os så få parykken på ham.
En ting til. Jeg så noget lort på tv om væbnet røveri.
Det kender jeg ikke noget til.
Tommelfingrene.
Du skal slette dine spor. Alt, hvad du har rørt ved.
Tænk godt over, hvem du har talt med, hvem der kender din stemme...
Jeg sætter alt på spil for dig. Den er du med på, ikke?
Så ikke noget? Ingen lægebesøg?
Jeg har fået lavet nogle huller hos tandlægen.
- De tog ikke røntgenbilleder? - Jo, men jeg opgav falsk navn.
Det falske navn er underordnet, hvis de har dine tænder.
Okay, ja. Jeg ordner det.
Du rydder op i alt dit rod.
Så tager du direkte ud i lufthavnen og venter på dit fly.
Ikke noget med at sige farvel til nogen.
Ingen postkort, ingen opringninger.
Vi gjorde det sgu da meget godt.
Når der er ro på, og jeg har fundet mig til rette -
- kan du så fortælle nogen, hvor jeg er, så de kan besøge mig?
Nej, nej. Den går sgu ikke, mand. Du får ikke besøg af nogen.
Du starter forfra.
Du er alene nu.
Hovsa.
- Hallo? - John?
Jeg skulle lige til at ringe. Er alt okay?
Jeg har ringet. Hvor er du?
Ude at køre. Eller jeg er kørt ind til siden.
Kommer du ikke og spiser julemiddag?
Pigerne har spurgt efter dig.
Jo, selvfølgelig.
Det ville jeg da ikke gå glip af.
Kommer du klokken fem... herhjemme?
Klokken fem? Det lyder fint. Ja, jeg kommer.
Er du der? Er du okay? Jeg kan høre, du trækker vejret.
Jeg elsker dig, John.
Jeg elsker også dig.
Så ses vi klokken fem.
Leigh?
Glædelig jul.
- Politiet! - Ned!
Ned med dig!
- Sid stille! - Sid helt stille.
Gør, som vi siger. Så sker der ikke noget.
- Jeg har ham. - Sid stille, fjols.
- Sid stille. - Dramaet er slut. Hvad hedder du?
- Hvad hedder du? - Det ved du godt.
- Hvad hedder du? - Jeffrey Manchester.
- Politiets efterretningstjeneste. - Vi fik ham. Vi har Roofman.
Han var lige ved at slippe væk.
Så går vi.
Kom så.
Kropsvisitér ham. Han er snu ad helvede til.
Visitér ham grundigt.
Jeg lod mig vel egentlig blive fanget.
Eller også kunne jeg bare ikke rejse uden at sige farvel.
De gav mig hammeren. 384 måneder oveni.
Så når jeg kommer ud, er jeg en gammel mand.
Det gav mig en masse tid til at tænke over mit liv... det hele.
Da jeg var derude i verden, tænkte jeg ikke på det -
- eller dem, jeg bragte i fare.
Nu tænker jeg kun på det.
Alle tænker tilbage og forestiller sig, hvordan det kunne være gået anderledes -
- hvis vi havde truffet nogle andre valg.
Lige nu forestillede jeg mig, hvordan det ville have været -
- hvis jeg aldrig havde begået de forbrydelser og mistet min familie.
Eller hvis jeg kunne være blevet hos Leigh og hendes piger for evigt.
Ja, de ville hundse lidt med mig og tvinge mig i kirke.
Men de ville grine ad mine dumme vitser og tilgive mig -
- når jeg gik over den kolde og beregnende grænse eller sådan noget.
Det gik langsomt op for mig, at alle dem, jeg elskede -
- ikke havde brug for alt det, jeg gav dem.
De havde bare brug for mig og min tid.
Og nu er det det eneste, jeg har. Tid.
- Jeg fik fire 12-taller. - Kun 12-taller? Også i matematik?
- Ja. - Becky, hvor er jeg stolt af dig!
Det kunne helt sikkert være gået anderledes -
- men det gjorde det ikke. Det gik sådan her.
Og det havde jeg det fint nok med.
For herinde...
... kan jeg ikke længere gøre nogen fortræd.
Ja, jeg er, hvor jeg skal være.
Tænker du nogensinde på det?
- Hvad? - På at bryde ud herfra?
Nej.
Jeg...
Det er mit hjem nu.
Det må jeg sgu sige. Kærlighedshistorien var virkelig god.
Men jeg kunne godt tænke mig at vide, om du så Leigh igen.
Hej.
Skal jeg kalde dig Jeffrey?
Ja, endnu en idiotisk Jeffrey i dit liv.
Hvordan har Lindsay og Dee det?
Godt nok.
Ja.
Har Dee beholdt sit pandehår?
Ja.
Undskyld.
Jeg er simpelthen så ked af, at jeg har såret dig.
Jeg er ked af, at jeg ikke kunne beskytte dig.
Du har ikke gjort noget forkert.
Det har du ikke.
Du har ikke gjort nogen fortræd. Du fortalte bare sandheden.
Ja.
Jeg var virkelig vred på dig.
Jeg var mest vred over, at du sårede pigerne sådan.
Men sådan tænker jeg ikke på det nu.
Okay?
Jeg tænker på det som et eventyr.
Vi havde det virkelig sjovt.
Vi er taknemmelige.
Måske kommer jeg på besøg en dag.
Banker du så på ruden?
Jeg banker nok bare på døren.
Jeffrey Manchester prøvede at flygte fra fængslet to gange til, i 2009 og 2017.
Leigh har giftet sig igen og besøgte ham for nylig for første gang i over ti år.
Jeff står til prøveløsladelse i 2036.
Han er fængselsbibliotekar og fastholder, at han ikke flygter igen.
Tekster: Lasse Schmidt Dansk Video Tekst
Roofman er på spil igen. I nat har han skåret sig ind -
- i den her McDonald's i krydset mellem Wilkinson og Maine.
Han er tilsyneladende højt intelligent. Han er bare også kriminel.
Der blev skåret hul i taget, og de ansatte blev sendt ind i kølerummet -
- men ingen kom til skade. Den mistænkte var faktisk flink.
Han var meget høflig. Han sørgede altid for -
- at før han sendte personalet ind i kølerummet, havde de frakke på.
Her er en tidligere fantomtegning af en maskeret Roofman.
Ejeren vil ikke kommentere detaljerne -
- og henviser til McDonald's-ledelsen, men også Burger King er ramt...
Politiet pågreb ham med 9000 dollars i kontanter -
- formentlig fra to McDonald's-restauranter.
En i Gastonia og en i Belmont. Mistænkte var lige ved at slippe væk -
- men en ansat i denne McDonald's så ham løbe og ringede til politiet.
Jeg mødte Jeffrey under røveriet på McDonald's i Belmont.
Han undskyldte gang på gang.
"Det er jer, der er de gode. Jeg er et dårligt menneske."
Chaufføren fra fængslet Han var en flink fyr. Virkelig flink.
Han virkede ikke som en...
... der fyrer en masse møg af.
"Hvorfor er jeg her?" Han var flink.
Politibetjent Han kunne lyve om stort set alt.
Alle betragter ham som en helt -
- fordi han gav børnene legetøj. Men legetøjet var jo stjålet.
Hvis du spørger, om jeg havde en anelse om -
- at der var noget galt -
- så nej. Han var en fin fyr. Han kom med i kirken.
Men nu, hvor pastoren ved, at John er Jeffrey Manchester -
- som anklages for røveri og brandstiftelse, hvad siger han så?
Jeg tror på, at man som kirke -
- godt kan stå nogen bi uden at bifalde det, de har gjort.
Leigh Jeg havde aldrig hørt om Roofman.
Jeg anede ikke noget -
- før efter mit forhold til Jeffrey -
- og så blev han fanget, og så var det overalt.
Tandlægen Tænk, at han brændte klinikken ned -
- for at slette sine spor. Hele facaden var væk.
Politibetjent I starten virkede han toptjekket.
Det er det perfekte eksempel på, hvordan grådighed og penge -
- og dårlig indflydelse kan forandre ens skæbne.
Pastor Smith har allerede besøgt Manchester i fængslet.
Han troede, det var løgn, da jeg besøgte ham -
- og at vi ikke var rasende på ham og havde vendt ham ryggen.
Det var nu en fra kirken, der meldte Manchester.
Politiet pågreb ham hos Leigh Wainscott, kæresten fra kirken.
Jeg talte med min ældste datter om det for nylig -
- og bad hende om at fortælle det -
- hun nu kunne huske, og hun sagde bare:
"Ja, jeg kan sagtens huske ham."
"Han var supersød. Vi havde det kanon."
De havde ikke noget dårligt at sige om ham.
Slet ingenting.
Til minde om Brian Manchester